Rikunarita-ORG/Wikinium huggingface dataset:
# Escritura chinesa

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Caracters chineses en Hanzi, Kanji, Hanja u Hán Tự. En royo, en chinés simplificato.
A **escritura chinesa** ye basata en l'uso d'os signos propios ditos **caracters chineses** (chinés 漢字 / 汉字, pinyin *hànzì*). Iste sistema d'escritura, d'orichen logografico y parellán en iste sentito a los sistemas maya y echipciano, ye un d'os rasgos mas distintivos d'a cultura chinesa. Bi ha mils de caracters que s'han emplegato mientres a lo menos tres mil anyos como forma escrita, y que fuoron adotatos tamién por atras luengas asiaticas, en particular o chaponés, o coreano y o vietnamita. Istos dos zaguers albandonoron cuasi de raso l'uso de caracters mientres a segunda metat d'o sieglo XX, mientres que en Chapón se continan emplegando os caracters, que se dicen kanji.

## Vinclos externos

* Se veigan as imáchens de Commons sobre **a escritura chinesa**.
# Escritura

As Glosas Emilianenses, primeras escrituras en aragonés.
A **escritura** u **escretura** ye un metodo d'intercomunicación humana que se realiza por meyo de sinyals visuals que constituyen un sistema. Un sistema d'escritura puet estar completo u incompleto; ye completo lo que puet expresar sin d'ambigüedat tot lo que puet manifestar y decir una luenga determinada. O dominio d'a escritura (y a lectura asociada), se diz alfabetismo.

## Se veiga tamién

* Caligrafía.
* Paleografía.
* Ramón Rubio.

## Referencias

## Vinclos externos

* Se veigan as imáchens de Commons sobre **a escritura**.
# Restauración Meichi

Emperador Meichi tresladando-se de Kyoto enta Tokio.
A **Restauración Meichi** (en chaponés: 明治維新, Meiji-ishin), describe una cadena d'escaicimientos que cambioron a estructura politica y social de Chapón escayecius entre 1866 y 1869, un periodo de cuatre anyos que abraca parti d'o Periodo Edo (tamién dito Shogunato Tokugawa tardano) y o prencipio d'a Era Meichi.

A formación en 1866 de l'alianza "Satcho" entre Saigō Takamori, o líder d'o dominio Satsuma, y Kido Takayoshi, o líder d'o dominio Choshu, sinyala o prencipio d'a restauración Meichi. Istos dos líders refirmoron a l'emperador y treballoron chunto a Sakamoto Ryoma ta acotolar o Shogunato Tokugawa (rematato en 1867) y restaurar o poder de l'emperador.

En chinero de 1868 en a Guerra Boshin u *Guerra de l'anyo d'o dragon* Choshu y Satsuma redotoron a l'exercito d'o ex-shogun. En realidat no se tornoron os poders ta l'emperador sino que o poder pasó d'o redotau Shogun ta una oligarquía de daimyos.
# Alfabetización

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Tasas d'alfabetización d'o mundo.
L'**alfabetización** ye l'acción y efecto d'amostrar a leyer y escribir a grans masas de personas adultas y d'instruyir-las; ye l'acción d'amostrar a leyer e escribir a las personas d'una rechión u comunidat. En o informe final d'a Cinquena Conferencia Internacional sobre a Educación d'os Adultos, organizata por a UNESCO, se concluyó que ye "l'adquisición d'os conoiximientos y as competencias basicas que toz necesitamos en un mundo que cambeya a escape, y un dreito fundamental d'os sers humans".

## Vinclos externos
# Pinyin

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

A porola china (國語; Guóyǔ) escrita en chinés tradicional y simplificau, contino romanizacions en Hanyu Pinyin, Gwoyeu Romatzyh, Tongyong Pinyin y Wade-Giles
O **pinyin**, u mas formalment **Hanyu pinyin** (en chinés 漢語拼音, *Hànyǔ Pīnyīn*) ye un sistema de romanización de l'idioma mandarín que fa servir l'alfabeto latino. *Hanyu* fa referencia a la luenga mandarina (literalment "luenga d'os Han"), y *pinyin* quiere decir "deletreyar sonius".

O pinyin s'emplega como sistema oficial de romanización en a China continental y Taiwan, y arredol d'o mundo t'amostrar o mandarín como segunda luenga. Estió desarrollau por un comité d'a Republica Popular de China y aprebau en 1958. A Organización Internacional ta la Estandardización (ISO) lo trigó como a romanización estandard en 1982, y o gubierno de Taiwan cambió o suyo sistema de romanización oficial a o pinyin en 2009.

A escritura chinesa se basa en caracters, os cuals no han cambiau guaire en os zaguers 2000 anyos. D'atra mán, o chinés, mas que no una luenga, ye una familia de luengas, con una gran variación de pronunciacions. Mientres o sieglo XX s'empentón diferents metodos ta homocheneizar as diferents pronunciacions. Un d'éls ye a transcripción fonetica en pinyin, que se basa en l'idioma putonghua (普通话 u mandarín) y en a variant dialectal de Pequín.

El *hànyǔ pīnyīn* s'ha establiu como o principal sistema de transcripción d'o chinés en a epoca actual, pero no'n ye que un d'os muitos sistemas que bi'n ha:

* Wade-Giles, obsoleto encara que feito servir en bels ampres como, per eixemplo, Tao y I Ching
* Tongyong pinyin, parellano a o sistema Hanyu Pinyin, estió o sistema oficial de Taiwan entre 2002 y 2008.
* Gwoyeu romatzyh, unicament entre sistemas de transcripción d'o chinés, fa servir cambios de letras ta indicar o tono d'una silaba y no pas signos diacriticos (como o pinyin) u numeros (como o Wade-Giles)
* Bopomofo (ㄅㄆㄇㄈ), emplegau en Taiwan

Encara que o sistema pinyin ignora de tot l'Alfabeto fonetico internacional, ha resultau estar muito efectivo. Huei lo día, en ciudaz com Pequín u Xangai se pueden trobar textos escritos en pinyin en muitos puestos publicos, amán d'o chinés, ta fer fácil a lectura d'os forans. Tamién fa honra ta introducir os caracters chineses en ordinadors con teclaus occidentals.

## Vinclos externos

* (en) Guida pinyin.info
* (en) Conversor chinés a pinyin
# Telefono

Telefono d'a empresa Telefónica, modelo *Heraldo*.
O **telefono** ye un instrumento de telecomunicación disenyato ta transmitir sinyals acusticos (ye decir sonius, por un regular, a voz) entre dos u mas puestos por meyo de sinyals electricos.

Hue ye uno d'os trastes mas comuns y se troba en cuasi todas as casas. Os telefonos funcionan transmitindo sinyals eletricos por rez telefonicos complexos que permiten que un usuario de telefono pueda comunicar-se con cuasi cualsiquier otro. Antes mas istos sinyals viachaban unicament por cables (telefonos fixos), mientres que dende fa bellas anyadas, tamién se transmiten por ondas hertzianas (telefonos móbils u portátils). Tamién bi ha telefonos que permiten transmitir imáchens (vidiotelefonos).

## Historia

Por muito tiempo, Alexander Graham Bell fue considerato l'inventor d'o telefono. Sindembargo, Bell no estió o inventor d'iste traste, fue nomás o primer en patentar-lo. Asinas, l'11 de chunio de 2002, o Congreso d'os Estaus Unius homologó a resolución 269, por a que se reconoixeba que l'inventor d'o telefono heba estato Antonio Meucci, que lo clamó *teletrofono*, y no Alexander Graham Bell. Meucci, por dificultaz economicas, nomás podió presentar, en 1871, una breu descripción d'o suyo invento, pero no formalizó a patent debant d'a Oficina de patents d'os Estaus Unius.

## Referencias

## Se veiga tamién

* Telefono móbil.